En Pueblu Impulsamos un movimiento social y político de riosellanas y riosellanos a los que nos une una sensibilidad de izquierdas.
#000000
L’agrupación d’electores que xuntó a persones d’estremaes sensibilidaes polítiques, a la izquierda del PSOE, y consiguió dos conceyales na convocatoria de 2015; satisfecha col so llabor a lo llargo d’esti periodu; ratificó na so asamblea d’avientu la so intención de volver a la contienda electoral como candidatura de confluencia.
#000001
Nengún otru proyectu políticu llocal xunció tantes sensibilidaes polítiques distintes a la izquierda del PSOE na pasada convocatoria ellectoral de mayu de 2015 en Asturies, como’l de PUEBLU.
#000002
Dende l’agrupación local d’IX, a antiguos militantes y cargos orgánicos del PSOE llocal, pasando por soberanistes allegaos a Conceyu Abiertu o Compromisu, inscritos y simpatizantes de Podemos y persones independientes conformaron el gruesu d’esti proyectu en 2015. La irrupción de PUEBLU nel mapa políticu ribeseyanu, supunxo un revulsivu en toa riegla sobremanera no que cinca a la forma d’entender y practicar la oposición política municipal nel conceyu ribeseyanu.
#000003
Agora, PUEBLU, ratificó n’asamblea la so intención de repitir en mayu de 2019 como candidatura de confluencia referencial, ya inclusu non descartan ufiertar la so marca y modelu de confluencia a otros conceyos asturianos qu’asina lo deseyen siempres y cuando nestos conceyos se dieren les circunstancias afayadices pa tala fin.
#000004
Según palabres del so voceru Ricardo Cangas, “A PUEBLU toca-y agora defender la so realidá como auténticu proyectu d’unidá popular llocal, abiertu plural y asambleariu” y pa ello esperen cuntar con que formaciones como IX, PODEMOS o otres respuendan y sofiten de manera activa esti proyectu”.
#000005
Cangas redunda argumentando que “trescurríos trés años dende la entrada de PUEBLU nel Conceyu, y con tolos aciertos y erros que pudiéramos cometer, dende’l puntu de vista electoral consideramos que ye responsabilidá de PUEBLU intentar garantizar que namás esista una Candidatura d’Unidá Popular a la izquierda del PSOE”.
#000006
En 2015, l’apaición de la candidatura “Ribadesella si Puede” venceyada a PODEMOS, pero que nun cuntó col aval directu de PODEMOS ASTURIES o la falta de sofitu esplícitu d’IX Asturies a la decisión de l’asamblea local d’IX Ribeseya de sofitar esta agrupación d’electores, supunxeron dos de les principales estorbises pa movilizar al electoráu haza esta recién nacida opción.
#000007